कंपनी को उम्मीद है कि दरें कम करने से डिजिटल स्वीकार्यता बढ़ेगी और उपïभोक्ता व कारोबारी दोनों ही इसका स्वागत करेंगे। वीजा के प्रवक्ता ने कहा, 'पिछले 18 महीनों से डेबिट कार्ड भारतीय ग्राहकों के लिए एटीएम से नकदी निकासी के साधन के अलावा ताकतवर डिजिटल भुगतान का साधन बना है। हमें विश्वास है कि देश के 80 करोड़ डेबिट कार्ड धारक भारत को डिजिटल बनाए जाने की कवायद में अहम भूमिका निभाएंगे।' बहरहाल इस कटौती से डिजिटल लेनदेन पर कोई खास असर पडऩे की संभावना नहीं है, भले ही लेनदेन का बड़ा हिस्सा 2,000 रुपये से नीचे का होता है। इसकी प्रमुख वजह मर्चेंट डिस्काउंट रेट (एमडीआर) का मौजूदा ढांचा है। विशेषज्ञों का कहना है कि जिस तरह से एमडीआर का ढांचा तैयार किया गया है, शुल्क का बोझ कार्ड जारी करने वाले व कारोबारी को उठाना पड़ता है और एग्रीगेटर पर बहुत कम बोझ पड़ता है। इस समय 2,000 रुपये तक के लेन देन पर एमडीआर 0.4 प्रतिशत और इससे ऊपर की राशि के लिए 0.9 प्रतिशत है, जो डेबिट कार्डों पर लिया जाता है।